Dan Peek

Daniel Milton «Dan» Peek () var ein USA-amerikansk musikar, mest kjend som medlem av folkrockbandet America frå 1970 til 1977, i lag med Gerry Beckley og Dewey Bunnell. Han har vorte kalla ein «pioner innan moderne kristenmusikk».

 Tidleg liv 
Peek vart fødd i Panama City i Florida, 1. november 1950, medan faren var i US Air Force.

Frå 1963 vart Peek utdanna ved London Central Elementary High School ved Bushey Hall i Nord-London. I skuleåret 1965-66 gjekk Peek på San Angelo Central High School etter at familien flytta frå Pakistan tidlegare same år. Han flytta igjen til England i 1968 saman med familien då faren vart tildelt ein base i London. Det var der han møtte Bunnell og Beckley på London Central High School.

I 1973 gifta han seg med Catherine Maberry (d. 11. mars 2021), som han skreiv ei rekkje songar saman med, mellom anna «Lonely People».«Lonely People» compositional info, ASCAP. Henta 16. april 2023.

Då Peek var ein ung gut, leid han av revmatoid artritt og måtte vera innlagt på sjukehus i fleire veker, over 100 km borte frå heimen til familien. Foreldra kunne berre besøkja han av og til. Peek hugsa denne opplevinga då han, omtrent eit år før han døydde, bestemde seg for å kvitta seg med fem av dei gamle gitarane sine. Fordi Ronald McDonald Houses eksisterer for å skaffa bustader til familiar med innlagde barn i nærleiken av sjukehus rundt om i USA og verda, donerte Peek desse fem gitarane til huset i San Diego, som seinare vart selt til ein samlar, noko som resulterte i ein donasjon på 50 000 dollar.

 Karriere 
America
Etter eit kort opphald ved Old Dominion University i Virginia i 1969, returnerte Peek frå USA tilbake til London. Kort tid etter byrja dei tre tidlegare London Central High School-klassekameratane Peek, Beckley og Bunnell å laga musikk saman. Dan Peek er kjend for å syngja dei høge harmoniane, og bidrog med solo- og korvokal, gitar, bass, klaverinstrument og munnspel til innspelingane deira i løpet av si tid i bandet. Som medlem av America skreiv eller var Peek med på å skriva fire topp 100-singlar: «Don't Cross the River» (nr. 35), «Lonely People» (nr. 5), «Woman Tonight» (nr. 44) og «Today's the Day» (nr. 23), som han òg song solo på. «Lonely People» og «Today's the Day» gjekk òg til topps på Billboard AC-listene.

Peek misbrukte alkohol og andre rusmiddel medan han turnerte med bandet og valde å forlata bandet kort tid etter utgivinga av albumet Harbor i februar 1977, misnøgd med reisinga, rusbruken og dei kvinnelege groupiane. I 2004 gav han ut ein sjølvbiografi om denne epoken med tittelen An American Band: The America Story som var svært vanskeleg for han å skriva på grunn av dei dårlege minna.

 Moderne kristen musikk 
Åra på vegen med America hadde slite han ut. Han avstod frå narkotika og alkohol, fornya den kristne trua si , og byrja å søkja ei anna kunstnarisk retning enn Beckley eller Bunnell. Han skreiv kontrakt med Pat Boone sitt Lamb & Lion Records og fekk fornya suksess som ein banebrytande artist i den nye kristne popmusikksjangeren.

Debutalbumet til Peek som soloartist, All Things Are Possible, vart gitt ut i 1979. Chris Christian skreiv, produserte og bidrog med akustisk gitar og korvokal på albumet. Tittelsporet nådde Billboard-listene, og vart topp 10 på A/C Billboard-lista og nådde toppen av den kristne hitlista, og vart ein av dei tidlegaste moderne kristenmusikk-hittane som kryssa over på andre lister. Ein annan song på albumet, «Love Was Just Another Word», vart spelt inn i Los Angeles og skriven av Chris Christian og Steve Kipner. Gerry Beckley og Dewey Bunnell bidrog med korvokal. Dette var siste gong dei tre originalmedlemmene i America spelte inn saman. Albumet vart nominert til Grammyprisen og tapte i kategorien Contemporary Gospel for The Imperials-albumet Heed the Call.

Peek venta fem år før han gav ut det andre soloalbumet sitt, Doer of the Word frå 1984, som nådde andreplassen på den kristne hitlista. Gerry Beckley bidrog med korvokal, som vart spelt inn i studioet til Chris Christian i Los Angeles medan Peek var der..  I 1986 kom albumet Electrovoice, igjen på CCM-marknaden, som inkluderte ei nyinnspeling av «Lonely People», med ei veldig lik solovokalhandsaming og arrangement som den opphavlege America-versjonen. Han endra nokon av teksten for å reflektera den kristne trua si; til dømes vart linjene «And ride that highway in the sky» og «You never know until you try» til «And give your heart to Jesus Christ».

Peek var store delar av 1990-talet dels pensjonert, og spelte av og til inn musikk i heimen sin i Bodden Town på Grand Cayman. Han gav ut fleire soloprosjekt og samarbeidde med Ken Marvin og Brian Gentry som «Peace» på tre album. I åra før han døydde gav Peek ut musikk via nettstaden sin. Det siste musikalske samarbeidet hans var å framføra solovokal på eit spor på albumet Steps on the Water av Etcetera frå 2011.

Han gav ut An American Band, ein sjølvbiografi basert på den mest suksessrike perioden til America, og hans eiga andelege reise.

 Død 
Peek døydde i søvne av uremisk perikarditt 24. juli 2011, 60 år gammal i heimen sin i Farmington i Missouri. Han vart gravlagd på Farmingtons Zolman Cemetery.

 Diskografi 
Sjå òg diskografien til America

ÅrSingelSporCCMCCM-ACBillboard Pop-listaBillboard Adult Contemporary ChartCAN AC AlbumAll Music Guide Dan Peek discography, retrieved 30. august 2022Notes1979«All Things Are Possible»11786—All Things Are Possible13 veker på toppenGrammypris-nominasjon.«The Star»—————On This Christmas Night produsert av Chris ChristianAll Music Guide Dan Peek All Things are Possible album credits, retrieved 30. august 20221980«Ready for Love»————7All Things Are Possible1981«Divine Lady»2325———1984«Doer of the Word»22———Doer of the Wordkorvokal av Gerry Beckley«Redeemer»—26———produsert av Chris ChristianAll Music Guide Dan Peek Doer of the Word album credits, retrieved 30. august 20221985«Holy Spirit»—39———1986«Lonely People»21———Electro-Voice4 veker på toppen Nyinnspeling av hitten til America frå 1975«Electro Voice»733———«Sleep Baby Jesus»—————Christmas Greetings 1987«A New Song»—18———Electro-Voice«Cross Over»1317———Cross Over«I Will Not Be Silent»—24———1988«My American Dream»—————album utan singel«Love Was Just Another Word»—————The Best of Dan Peek korvokal av America1989«Living Water»—————Light of the Worldmed Ken Marvin og Brian Gentry1997«Summer Rain»—————PeacePeace 1999«Bodden Town»—————Bodden Town2000«On Wings of Eagles»—————Under the MercyPeace «Mary's Boy Child»—————Caribbean Christmasinstrumental2001«Driftin' »—————Driftin' Tales From The Lost Islands2002«Guitar Man»—————Guitar Man2006«I Spent the Summer South of the Border»—————Release the Endorphinsmed The Endorphins«Refugee-Song»—————Guitar Man IIdigital nedlasting2007«All American Boy»—————All American Boy2008«Velvet Elvis»—————Meet the Endorphinsmed The Endorphins2011«Kiss Me on the Waves»—————Steps on the WaterEtcetera med Dan Peek2012—————Greatest Hitsdigital nedlasting, samleplateChristian Artists Series: Dan Peek, Vol. 1Christian Artists Series: Dan Peek, Vol. 2Christian Artists Series: Dan Peek & Friends Christmas with Dan Peek and Friends 2014«Endless Flight» —————album utan singelRemix by Laredo2018«Right Now» —————Peace RevisitedRemix av Marvin og Gentry2019«Still Love You» —————2020«Blue Skies, Blue Eyes» —————2021«Little Darlin» —————album utan singelRemix av Ken Marvin

Kjelder

Denne artikkelen bygger på «Dan Peek» frå ,  den 17. april 2023. 
 oppgav desse kjeldene:  

 Bakgrunnsstoff 


 Offisiell nettstad for America

Kategori:Folk frå Panama City i Florida
Kategori:USA-amerikanske kristenmusikkutøvarar
Kategori:USA-amerikanske softrockmusikarar
Kategori:America-medlemmar
Kategori:USA-amerikanske rockesongarar
Kategori:USA-amerikanske rockegitaristar
Kategori:USA-amerikanske folkegitaristar
Kategori:USA-amerikanske gitaristar
Kategori:USA-amerikanske countrygitaristar
Kategori:USA-amerikanske multi-instrumentalistar
Kategori:USA-amerikanske låtskrivarar
Kategori:Countrymusikarar frå Florida
Kategori:Countrymusikarar frå Missouri